open-index/open-wikipedia-markdown huggingface dataset:
Ritva Falla

**Ritva Anneli Falla** (o.s. Peltonen, s. 30. joulukuuta 1952 Jyväskylä) on suomalainen muotisuunnittelija. Häntä pidetään erityisesti bisnesmuodin uudistajana.

Falla on ollut naimisissa espanjalais-englantilaisen arkkitehti Gordon Fallan kanssa vuodesta 1981.

## Opinnot
Falla suoritti ylioppilastutkinnon Viitaniemen koulussa Jyväskylässä 1972. Hän valmistui taiteen kandidaatiksi Taideteollisen korkeakoulun muoti- ja tekstiilitaiteen osastolta 1976. Suunnittelutoimisto Ritva Falla Oy:n hän perusti vuonna 1977 ja alkoi etsiä toimeksiantajia.

## Ura
Valmistuttuaan Falla muutti miehensä kanssa Lontooseen, mutta he palasivat myöhemmin Suomeen. Palattuaan Suomeen ja hän perusti oman suunnittelutoimiston ja on sen kautta suunnitellut useille suomalaisille muotitaloille. Vuosina 1983-87 Ritva Falla oli Jil`s Oy:n naisten kokonaisvaltaisen malliston pääsuunnittelija. Siitä seurasi toimeksianto Luhta merkin naisten ulkoiluvaatteiden ja Big L nahkavaatteiden suunnittelijaksi, vuosina 1986-90. Sen jälkeen hänet pyydettiin P.T.A. Group Oy:n uuden tuotemerkin Avenue pääsuunnittelijaksi (1990-97). Vuonna 1997 Marimekon omistaja Kirsti Paakkanen palkkasi Fallan suunnittelemaan business-malliston tuotemerkillä Ritva Falla. Suunnittelemansa Ritva Falla-malliston kankaina käytettiin pääasiassa Italiassa valmistettuja villa- ja sekoitekankaita, vaatteiden leikkauksiin ja istuvuuteen kiinnitettiin huomiota. Mallistot muodostuivat pääasiassa jakkupuvuista, päällystakeista, neule-ja neulosasuista. Suunnittelijan nimen liittäminen brändin yhteyteen oli Suomessa uudenlainen markkinointitapa. Tasavallan presidentti Tarja Halonen valitsi virkaanastujaisasukseen maaliskuussa 2000 Ritva Fallan Marimekolle suunnitteleman villaisen viitan ja mekon. Ritva Fallan erillisenä suunnitteleman business-kokoelman valmistus lakkautettiin vuonna 2008 ja suunnittelu jatkui takkien ja rennompien asujen luomisena. Vuonna 2008 suunnittelutoimiston nimi muutettiin Ritva Falla Oy:ksi ja hän aloitti omaa nimeään kantavan  Ritva Falla tuotemerkin taiteellisena johtajana vuoteen 2019 asti, jolloin hän jätti yrityksen. Vuonna 2020 Falla perusti uuden yrityksen RF /Group/RAFF Oy ja tuotemerkin KUUSAMA joka on vastuullista designia ja ottaa huomioon vaatteen koko elinkaaren. Tuotantoketju kunnioittaa ihmisiä, eläimiä ja elinympäristöä. Kuusama on luonteeltaan tyylipuhdas "slow fashion". Hänen tyylillisiä ihanteitaan ovat vähäeleisyys ja minimalismi, ja esikuvanaan hän pitää Alvar Aaltoa.

Falla oli yksi Suomen Leijonan Pro Finlandia -mitalin saajista vuonna 2012.

## Palkinnot ja tunnustukset
* Me Naiset lehden tunnustuspalkinto 1986
* Teollisuusliitto Ornamo/MTO:n kunniakirja 1987
* Pro Finnish Design 1990
* Ruben Jaari -säätiön tunnustus 1995
* Kultainen vaatepuu 1999
* Muotoilun valtionpalkinto 2003
* Pro Finlandia -mitali 2012

## Lähteet
MHP Riesen Ludwigsburg

**MHP Riesen Ludwigsburg** on ludwigsburgilainen koripalloseura. Seuran pääsponsorina toimii MHP Riesen.

## Historia
Seura perustettiin vuonna 1960 nimellä DJK Ludwigsburg. Vuonna 1970 seura yhdistyi SpVgg 07 Ludwigsburgiin, jolloin sen talous oli paremmassa hallinnassa. Kaudella 1978–1979 seura nousi ensimmäistä kertaa Basketball-Bundesligaan. Koripallojoukkue oli yhteydessä SpVgg 07 Ludwigsburgin kanssa aina vuoteen 1987 saakka, jolloin BG Ludwigsburg irtautui monilajiseurasta ja perusti joukkueen, joka oli keskittynyt ainoastaan koripalloon. Vuonna 2002 seuran sponsoriksi tuli EnBW, jolloin nimeksi vaihdettiin EnBW Ludwigsburg. Kaudeksi 2009–2010 seura muuttaa uuteen areenaan, koska vanha areena oli melkein poikkeuksetta loppuunmyyty.

## Lähteet

## Aiheesta muualla
*Virallinen kotisivu 
*Emäseuran kotisivu 
*Fanisivusto 
*Basketball-Bundesliga  
*Eurobasket
Topi ja Toivottomat

**Topi ja Toivottomat** on suomalainen 1970-luvulla perustettu tanssiyhtye. Se teki ensimmäiset levytyksensä vuonna 1977, jolloin Finnlevy julkaisi kaksi sen kappaletta *Humppaorkestereiden SM-loppukilpailut* -kokoelmalla. Seuraavana vuonna Topi ja Toivottomat voitti Suomen humppamestaruuden, minkä kunniaksi ensimmäinen albumi nimettiin *[[Suomen humppamestarit 1978]]*. Esikoisalbumi tehtiin PSO:lle, mutta sen jälkeen orkesterin levy-yhtiöksi vaihtui JP-Musiikki, jonka kustantamana ilmestyivät kaksi seuraavaa albumia.

## Jäsenet
* Aulis Helttunen – laulu
* Esko Rantanen – hanuri
* Seppo Tuomainen – tenori, klarinetti, huilu
* Yrjö Latva – trumpetti
* Pentti Räihä – kitara
* Matti Pakarinen – basso
* Juha Tupasela – rummut

## Diskografia
### Studioalbumit
* 
* 
* 
* 
* 
* 

### Kokoelma-albumit
* 
* 

## Lähteet
* Topi ja Toivottomat BLU-LP 231 kansiteksti

## Aiheesta muualla
*
Ai Iwamura

**Ai Iwamura** (s. 4. maaliskuuta 1984) on japanilainen näyttelijä. Hän on näytellyt elokuvissa *[[Battle Royale (elokuva)|Battle Royale]]* ja *[[Battle Royale II: Requiem]]*, joissa hänen roolihahmonsa on hymyilevä tyttö Mai. Iwamura myös ääninäyttelee MarineAngemonia *[[Digimon Tamers]]issa*.

## Aiheesta muualla
*
Tunturikynsisammal

**Tunturikynsisammal** (*Dicranum elongatum*) on sammallaji. Se kuuluu *[[Dicranaceae]]* -heimoon ja kynsisammalten sukuun. Tunturikynsisammalta esiintyy koko Suomessa Ahvenanmaata, Etelä-Suomea ja Pohjanmaan rannikkoa lukuun ottamatta. Laji on uhanalainen Järvi-Suomessa, Pohjanmaalla, Pohjois-Karjalassa ja Kainuussa.

## Elinympäristö
Tunturikynsisammal kasvaa vähäravinteisilla paikoilla tunturisoilla ja -kankailla sekä etelämpänä kallioiden pohjoisseinämillä.

## Lähteet

## Aiheesta muualla
*ITIS: Dicranum elongatum
Gennadi Špigun

**Gennadi Nikolaevitš Špigun** (*Геннадий Николаевич Шпигун*) (5. helmikuuta 1947 - joskus vuonna 2000) oli venäläinen kenraali ja  Venäjän sisäministeriön erikoisasiamies Tšetšeniassa.

Naamioidut ja aseistautuneet miehet sieppasivat hänet Groznyin lentokentällä 5. maaliskuuta 1999 ja vaativat 15 miljoonan dollarin lunnaita. Sieppaajiksi on väitetty muun muassa Šamil Basajevin, Arbi Barajevin tai Magomed Hatuevin johtamia aseellisia tšetšeeniryhmittymiä. 

Sieppaajien vaatimia lunnaita ei maksettu ja Špigun löytyi kuolleena 31. maaliskuuta 2000 Itum-Kalen kylän läheltä Tšetšeniasta.

Špigunin surmaajia, kuolinsyytä ja kuolinaikaa ei tarkoin tiedetä.
Crash (albumi)

__NOTOC__
**Crash** on yhdysvaltalaisen kristillisen rockbändin Decyfer Downin toinen albumi. Levyllä julkaistiin kaksi singlea, *Crash* ja *Fading*.

## Kappaleet
#
#
#
#
#
#
#
#
#
#

## Arvostelut
* Allmusic: 

## Lähteet
* decyferdown.com 

### Viitteet
Turkkikynsisammal

**Turkkikynsisammal** (*Dicranum fuscescens*) eli **kiilloton kynsisammal** on sammallaji. Se kuuluu *[[Dicranaceae]]* -heimoon ja kynsisammalten sukuun. Turkkikynsisammalta esiintyy lauhkea- ja havumetsävyöhykkeillä. Suomessa sitä esiintyy koko maassa, Etelä-Suomessa vähemmän. Sitä kasvaa kangasmetsissä, kivillä, lahopuilla, puiden kannoilla ja kallioilla. Turkkikynsisammal on 2-kotinen, itiöt ovat pieniä ja itiöpesäkkeet melko harvinaisia. Laji on elinvoimainen ja kanta on runsas. Yleisväriltään se on vihreä tai kellanvihreä.

## Ulkonäkö
Turkkikynsisammal on keskikokoinen (2-6 cm) melko hento sammal, jonka kapeissa lehdissä on voimakas keskisuoni. Sen samaan suuntaan kaartuvat lehdet ovat kiillottomat ja kuivina kähärät. Sen lehtien kärkisolut ovat lyhyitä.

## Lähteet

## Aiheesta muualla
*ITIS: Dicranum fuscescens
Eparkhia

**Eparkhia** tai *eparkia* () tarkoitti antiikin Kreikassa Rooman valtakaudella maakuntaa. Myöhemmin ortodoksisen kirkon piirissä *eparkia* omaksuttiin tarkoittamaan hiippakuntaa. Sana on kuitenkin yleisesti käytössä enää vain Venäjän kirkon piirissä.

Nykyajan Kreikka jakaantui provinsseihin (*eparchía*) vuosina 1887–2006.

## Lähteet
Dead by April (albumi)

**Dead by April** on Dead by Aprilin esikoisalbumi, joka julkaistiin 13. toukokuuta 2009 levymerkillä Universal Music.

Albumi ylsi kotimaassaan Ruotsissa Sverigetopplistanin toiselle sijalle.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# My Saviour (Bonuskappale Englannissa julkaistussa albumissa)
# Losing You (Vaihtoehtoinen versio/radioversio, bonuskappale Englannissa julkaistussa albumissa)

### Bonus DVD
# "Video Blog"
# "The Making Of"
# "Losing You" (Music Video)
# "Losing You" (Karaoke version)
# "Photo Slide" (Live photography)
# "Interview"

## Arvostelut
* Allmusic: 
* Imperiumi.net: 

## Lähteet
Maxwell (jalkapalloilija)

**Maxwell Scherrer Cabelino Andrade**, joka tunnetaan paremmin nimellä **Maxwell** (s. 27. elokuuta 1981 Cachoeiro do Itapemirim, Espírito Santon osavaltio, Brasilia) on brasilialainen jalkapalloilija, joka on lopettanut uransa. Hänen pelipaikkansa oli vasen laitapuolustaja tai laitalinkki.

## Ura

Cruzeiron juniorijoukkueessa pelannut Maxwell aloitti ammattilaisuransa Alankomaissa AFC Ajaxin joukkueessa kaudella 2001/02. Hänen henkilökohtainen menestyskautensa Ajaxissa oli 2002/03, jolloin hän pelasi lähes kaikki Eredivisien ottelut ja valittiin Alankomaiden vuoden pelaajaksi.  Hän loukkaantui vakavasti cup-ottelussa Willem II Tilburgia vastaan huhtikuussa 2005. 

Maxwellin kausi 2005/06 meni loukkaantumisen takia piloille, eikä hän pelannut otteluakaan Ajaxin paidassa. Kesäkuussa 2006 hän siirtyi Serie A:han Internazionaleen.  Maxwell edusti Interiä kolmen kauden ajan ja pääsi juhlimaan joka kevät maan mestaruutta. 

Heinäkuussa 2009 Maxwell siirtyi viisivuotisella sopimuksella FC Barcelonaan.  Peliajan saaminen katalonialaisseurassa ei ollut itsestään selvää, mutta ranskalaisen Eric Abidalin jouduttua sairauden vuoksi sivuun nousi brasilialainen tärkeään rooliin Barcan mestaruusjoukkueessa. Abidalin palattua takaisin Maxwellin vastuu väheni. Kaudella 2010/11 hän juhli seuran kanssa Mestarien liigan voittoa, muttei pelannut finaalissa. 

Tammikuussa 2012 Maxwell siirtyi Ranskan liigan kärkijoukkue Paris Saint-Germainiin 3,5-vuotisella sopimuksella. 

## Saavutukset
* Alankomaiden mestaruus (**2**): 2002, 2004
* Alankomaiden cup (**2**): 2002, 2006
* Alankomaiden supercup (**2**): 2002, 2005
* Italian mestaruus (**3**): 2007, 2008, 2009
* Italian supercup (**2**): 2006, 2008
* Espanjan mestaruus (**2**): 2010, 2011
* Espanjan supercup (**3**): 2009, 2010, 2011
* Ranskan mestaruus (**4**): 2013, 2014, 2015, 2016
* Ranskan cup (**3**): 2015, 2016, 2017
* Ranskan liigacup (**4**): 2014, 2015, 2016, 2017
* Ranskan supercup (**3**): 2013, 2015, 2016

* Mestarien liiga: 2011
* FIFA Club World Cup (**2**): 2009, 2011
* UEFA Super Cup (**2**): 2009, 2011

* Alankomaiden vuoden jalkapalloilija: 2004

## Lähteet

## Aiheesta muualla

*Maxwellin profiili FC Barcelonan virallisella sivustolla
End of Grey

**End of Grey** on yhdysvaltalaisen kristillisen rockbändin Decyfer Downin debyyttialbumi. Levyllä julkaistiin neljä singleä seuraavassa järjestyksessä: *Fight Like This*, *Burn Back The Sun*, *No Longer* ja viimeisenä *Life Again*.

## Kappaleet
#
#
#
#
#
#
#
#
#
#

## Arvostelut
* Allmusic: 
* Jesus Freak Hideout: 

## Lähteet

## Aiheesta muualla
* decyferdown.com
Kouros

**[[Kuros]]** tai *kouros* on kreikkalaisen kuvanveiston arkaaiselle kaudelle tyypillinen alaston nuori mies.

**Kouros** voi myös tarkoittaa:

## Sukunimenä

*Alexis Kouros, iranilaissyntyinen suomalainen kirjailija, toimittaja ja ohjaaja.
*Yiannis Kouros, australialainen kreikkalaissyntyinen ultrapitkien matkojen juoksija.
Awake (Skilletin albumi)

__NOTOC__
**Awake** on kristillisen rockyhtye Skilletin seitsemäs albumi. Albumi julkaistiin 25. elokuuta 2009.

## Kappaleet
# 
# 
# 
# 
# 
# 
# 
# 
# 
# 
# 

### Deluxe Edition
# 
# 
# 

## Arvostelut
* Allmusic: 
* Jesus Freak Hideout: 

## Lähteet
Donát Bánki

**Donát Bánki** () oli insinööri ja keksijä, jonka ansioihin kuuluu muun muassa kaasuttimen keksiminen yhdessä János Csonkan kanssa.

## Elämäkerta

Bánki syntyi pienessä kylässä Komáromin läänissä. Hänen isänsä oli ollut sotilaslääkärinä Unkarin kapinan 1848–1849 aikaan ja välitti kansallismielisen ajattelutapansa lapsilleen.

Donát Bánkin ollessa yhdeksänvuotias hänen isänsä sai piirilääkärin paikan Lovászpatonassa. Paikallinen jättimäinen vesimyllyn ratas teki nuoreen Donátiin lähtemättömän vaikutuksen.

Bánki suoritti tutkintonsa Budapestin teknillisessä yliopistossa. Vuonna 1881 Bánki työskenteli Unkarin valtion rautateiden (MÁV) konepajalla, mutta jo 1882 hän sai työpaikan Ganz-yhtymällä. Aluksi Bánki toimi suunnittelijana, mutta siirtyi sittemmin johtotehtäviin. Samalla hän teki paljon tutkimustyötä polttomoottoritekniikan alalla yhdessä teknillisen yliopiston testilaboratorion johtaja János Csonkan kanssa. Ganz-yhtymä otti sarjavalmistukseen Bánkin ja Csonkan yhteistyössä kehittämää Bánki-Csonka -moottorin. Merkittävin heidän keksinnöistään oli 1893 patentoitu kaasutin; tämä ratkaisi ottomoottoreiden ongelmana olleen polttoaineen ja ilman sekoitussuhteen säätämisen moottorin kuormituksen mukaan. Kunnia kaasuttimen keksimisestä on usein annettu aiheetta Wilhelm Maybachille, joka jätti patenttihakemuksensa vastaavanlaisesta ratkaisusta noin puoli vuotta Bánkin ja Csonkan jälkeen.

Vuonna 1894 Bánki patentoi keksimänsä korkeapainemoottorin joka oli varustettu vesiruiskutusjäähdytyksellä.

Bánki siirtyi luennoimaan teknilliseen yliopistoon vuonna 1899. Vuonna 1902 hän sai auton etuvetotekniikkaan liittyvän patentin, 1903 saatu patentti koski höyryturbiinia ja 1917 hän patentoi Bánki-vesiturbiinin, joka mahdollisti pienimuotoisen sähköntuottamisen alhaisin kustannuksin.

Bánki poltteli jatkuvasti piippua tai sikaria. Vapaa-aikanaan hänen mieliharrastuksensa oli maalaaminen.

Bánki työskenteli yliopistossa vuoteen 1922 asti, jolloin hän kuoli.

## Lähteet

## Aiheesta muualla
BMW 8-sarja

**BMW 8-sarja** on BMW:n vuosina 1989–1999 ja uudelleen vuodesta 2018 lähtien valmistama urheiluautomalli.

## BMW 8-sarja (E31) 1989–1999

 

## BMW 8-sarja (G15) 2018–

 

## Aiheesta muualla
Kungsholmin kirkko

**Kungsholmin kirkko** () tai **Ulrika Eleonoran kirkko** () on kirkko Tukholmassa Ruotsissa. Kirkon suunnitteli Jean de la Valléen vävy Mathias Spieler, ja rakennustyöt alkoivat keväällä 1673. Kirkko vihittiin 1688, mutta vasta 1753 valmistuivat suunnitellut tiiliholvit. Keskustorni rakennettiin vasta 1808–1810 P. W. Palmrothin laatimien, alkuperäistä suunnitelmaa mukailevien piirustusten mukaan. Kirkon sisällä koristeellisen kasteaition on tehnyt kuvanveistäjä Caspar Schröder vuonna 1707.

Rakennus sijaitsee Kungsholmenin kaupunginosassa. Kirkko kuuluu vuonna 2014 muodostettuun Västermalmin seurakuntaan, aiemmin se kuului Kungsholmin seurakuntaan.

## Lähteet

## Aiheesta muualla

* Kirkon esittely seurakunnan kotisivuilla
Renae Jacobs

**Renae Jacobs** (s. 1. helmikuuta 1957 Chicago, Illinois) on yhdysvaltalainen ääninäyttelijä, jonka tunnetuin äänirooli on April O'Neil animaatiosarjassa *[[Turtles – mutanttikilpikonnat]]*.

## Elämäkerta
Jacobs syntyi Chicagossa, mutta asui East Lansingissa 11-vuotiaaksi asti, jonka jälkeen hän muutti Kaliforniaan.

Jacobs on naimisissa ja heillä on yksi tytär ja poika.

### Ura
Jacobs aloitti ääninäyttelemisen 9-vuotiaana käydessään koulua Michigan Statessa. Koululla järjesti "The Land of Play" -nukkeohjelman luoja kurssin, jossa hän opetti nukeilla esittämistä sekä luomaan erilaisia hahmojen ääniä. Kurssin päätteeksi hän valitsi muutaman oppilaan tekemään pieniä rooleja ohjelmaan ja Jacobs oli yksi valituista. Sittemmin muutettua Kaliforniaan ollessaan 11-vuotias hän jatkoi ääninäyttelemistä tehden aluksi rooleja nukkeohjelmien parissa. Sittemmin 1980-luvulla Jacobs pääsi tekemään äänirooleja animaatioihin, kuten *[[It's Punky Brewster]]*, *[[My Little Pony and Friends]]* ja *[[Moon Dreamers]]*. Sarjojen myötä häntä pyydettiin koe-esiintymään *Turtles – mutanttikilpikonniin*.

Jacobs päätyi Aprilin rooliin ääniohjaaja Stu Rosenin kautta, joka pyysi hänen agenttiaan koe-esiintymän Aprilin rooliin. Jacobs saapui koe-esiintymään, jossa oli paikalla odottamassa kuusi muuta naista. Kaikkien äänet otettiin nauhalle, jotka eivät kuitenkaan miellyttäneet tuottajia äänten ollessa liian korkeita. Rosen esitti vielä viimeisenä Jacobsin ääninäytteen josta tuottajat pitivät.

Sarjan päätyttyä vuonna 1996, Jacobs muutti pois Kaliforniasta ja jatkoi perhe-elämäänsä kahden lapsensa kanssa. Sittemmin hän on tehnyt äänityötään opetusvideoille ja lasten CD-Rom levykkeille.

## Lähteet
* Voice Chasers  

### Viitteet
Kiimasjärvi

**Kiimasjärvi** tarkoittaa seuraavia:

*Kiimasjärvi, nykyinen kylä ja historiallinen Aunuksen Karjalan kunta Venäjän Karjalassa
*Kiimasjärvi, järvi Lietmajärven kunnassa Venäjän Karjalassa
*Kiimasjärvi, järvi Inarissa
*Kiimasjärvi, järvi Saarijärvellä
*Kiimasjärvi, järvi Sysmässä
*Kiimasjärvi, järvi Äänekoskella
*Iso Kiimasjärvi, järvi Kangasalla
*Vähä Kiimasjärvi, järvi Kangasalla

## Katso myös
* Kiimajärvi
* Iso-Kiimanen, järvi Sotkamossa
Meltemi

**Meltemi** () on Välimereen kuuluvalla Egeanmeren alueella, erityisesti Kreikan Kykladeilla, Dodekanesiassa ja Kreetan rannikolla, kesäaikaan esiintyvä kuiva, puuskainen ja raikas tuuli. Se kuuluu Välimeren eteesisiin tuuliin. Meltemi-tuuli puhaltaa aina pohjoisen suunnasta. Se viilentää hellettä, mutta aiheuttaa joskus häiriöitä lauttaliikenteeseen.

Meltemi syntyy, kun Lähi-idässä ja Välimeren yllä olevan matalapaineen ja laajalle alueelle Balkanilla levinneen Azoreiden korkeapaineen ilmanpaineiden välillä on suuria eroavaisuuksia. Meltemi syntyy enimmäkseen kahtena ajanjaksona. Ensimmäinen jakso alkaa toukokuun lopussa ja päättyy heinäkuun alussa. Toinen jakso alkaa puolestaan heinäkuun lopussa ja päättyy lokakuun lopulla. Tuulen saattaa havaita koko kesänkin ajan.

## Lähteet
Alkoholihepatiitti

**Alkoholihepatiitti** (ICD-10: K70.1) on alkoholin liikakäytön aiheuttama hepatiitti eli maksatulehdus. Vaikka alkoholihepatiitti ei olekaan vielä kirroosiin asti edennyt peruuttamaton maksavaurio, on kyseessä alkoholimaksasairauden toinen aste rasvamaksan jälkeen. Oireita ovat mm. kipu oikeassa kylkikaaressa, ihon ja/tai silmien valkuaisen keltaisuus, askiitti (nesteen kertyminen vatsakalvon onteloon), väsymys ja hepaattinen enkefalopatia (maksan vajaatoiminnasta johtuva aivojen toimintahäiriö). Lievät tapaukset parantuvat itsestään alkoholin käytön lopettamisella, mutta vakavat tapaukset saattavat johtaa kuolemaan. Vakavia tapauksia voidaan hoitaa glukokortikoideilla.

Kuolleisuus alkoholihepatiittiin sairastuneilla on 30 päivän aikana 15&nbsp;%.

Suurkuluttajista arvioidusti 10–35&nbsp;%:lle kehittyy alkoholihepatiitti.

## Lähteet
Lumijoki (joki)

**Lumijoki** on Lumijoen ja Limingan kuntien alueella Pohjois-Pohjanmaalla sijaitseva joki. Lännestä itään virtaava Lumijoki on Suomen Itämereen laskevien jokien joukossa erikoisuus. Lumijoen sivuhaaroja ovat Hirvasoja, Junkkosenoja ja Haarasuonoja. Joki lähtee Lumijärvi-nimiseltä suoalueelta ja laskee Liminganlahteen Limingan kunnassa Virkkulan kylässä Temmesjoen suiston lounaispuolella. Joen valuma-alue on 148&nbsp;km² ja valuma-alueen järvisyys 0,03 %.

Lumijoen nimi perustunee siihen, että siinä oli runsaasti tulvavesiä lumien sulamisen aikoihin.

## Lähteet
Cell Tv

**Cell Tv** on IBM:n, Sonyn ja Toshiban kehittämän Cell-suorittimen pohjalle rakennettu teräväpiirtonäyttötekniikka. Sony käyttää tekniikkaa PlayStation 3 -pelikonsoleissa ja IBM muun muassa teollisuuden visualisointisovellutuksissa. Uusi tekniikka mahdollistaa muun muassa useiden kanavien ajamisen samassa näytössä lähetyksessä käytetystä kuvaresoluutiosta riippumatta. Kuvan sävyjä voidaan säätää ohjelmallisesti ja näin parantaa kuvaa ja esimerkiksi vähentää LED-taustavalaistun nestekidenäytön virrankulutusta himmentämällä näyttöä kuvan tummilla alueilla. Näyttötekniikasta tulee ohjelmoitavaa ja laitteen suorituskykyä voidaan parantaa ohjelmallisesti tekniikan kehittyessä. Myös laitteen ominaisuuksia ja uusia palveluja, kuten vuorovaikutteisuutta voidaan ohjelmallisesti myöhemmin lisätä. Näin laite voidaan ottaa käyttöön, vaikka tuleva teräväpiirtolähetysstandardi ei olisi vielä valmis, kuten tilanne useimmissa maissa vielä vuonna 2009 oli. Ensimmäiset Toshiban valmistamat Cell Tv -tekniikkaan perustuvat multimedianäytöt tulivat markkinoille syksyllä 2009.

## Katso myös
* Teräväpiirtotelevisio
* Digitaalitelevisio
* Vuorovaikutteinen televisio

## Lähteet
Jordin Tootoo

**Jordin John Kudluk Tootoo** (; s. 2. helmikuuta 1983 Churchill, Manitoba, Kanada) on kanadalainen uransa lopettanut jääkiekkoilija, joka pelasi urallaan 13 kautta NHL-liigassa edustaen Nashville Predatorsia, Detroit Red Wingsiä, New Jersey Devilsiä ja Chicago Blackhawksia.

## Ura
Jordin Tootoo edusti Brandon Wheat Kingsiä WHL-juniorisarjassa kausina 1999–2003. Tootoosta tuli ensimmäinen inuiitti NHL:n historiassa, kun hän pelasi ensimmäisen NHL-ottelunsa Anaheim Ducksia vastaan 9. lokakuuta 2003. Hän oli myös ensimmäinen NHL-varattu inuiitti. 

Tootoo teki ensimmäisen tehopisteensä NHL:ssä St. Louis Bluesia vastaan 16. lokakuuta 2003, kun hän syötti Dan Hamhuisin tekemän maalin. Tootoo teki ensimmäisen maalinsa ottelussa Atlanta Thrashersia vastaan 23. lokakuuta 2003. 

Tootoo vietti kauden 2005–2006 pelaamalla Nashvillen lisäksi myös farmijoukkue Milwaukee Admiralsissa, jossa hän pelasi myös kaudella 2004–2005  aikana. Heinäkuussa 2007 Tootoo teki kaksivuotisen jatkosopimuksen Predatorsin kanssa, johon lisättiin toiset kaksi vuotta tammikuussa 2008. 

NHL langetti Tootoolle 19. maaliskuuta 2007 viiden ottelun pelikiellon hänen lyötyään Dallas Starsin puolustaja Stéphane Robidasia kasvoihin. Robidas sai tilanteessa aivotärähdyksen.

Tootoo teki ensimmäisen maalinsa pudotuspeleissä 10. huhtikuuta 2008 Detroit Red Wingsiä vastaan pudotuspelien ensimmäisessä ottelussa. Detroit voitti pelin lopulta maalein 3–1.

Heinäkuussa 2012, kahdeksan Nashville Predatorsissa pelatun kauden jälkeen, Tootoo siirtyi kolmivuotisella sopimuksella Detroit Red Wingsiin. Kaudeksi 2014–2015 hän siirtyi New Jersey Devilsiin.

Lokakuun 19. päivä 2018 Tootoo ilmoitti Twitterissä virallisesti lopettavansa ammattilaisuransa.

## Muistelmat
Kirjassaan *All The Way: My Life on Ice* joukkueen silloinen jäsen Tootoo on kertonut joukkoraiskaukseta, joka heinäkuussa 2022 nousi julkisuuteen. Halifaxin poliisi tutkii tapausta.

## Perhe
Jordinin äidillä Rosella on ukrainalaiset sukujuuret, ja isä Barney on inuiitti. 

Jordinin isoveli Terence Tootoo oli ECHL-tasolla pelannut jääkiekkoilija. Terence teki itsemurhan elokuussa 2002 vain 22-vuotiaana.

## Saavutuksia

* Ehdokkaana Manitoban vuoden urheilijaksi vuonna 2000
* WHL:n kuukauden pelaaja joulukuussa 2001
* WHL:n viikon pelaaja joulukuun viimeisellä viikolla 2001 sekä marraskuun toisella viikolla 2002

## Tilastot

## Lähteet
*
*
### Viitteet

## Aiheesta muualla
*Jordin Tootoo Nashville Predatorsin kotisivulla 
*Jordin Tootoo  TSN.ca-sivustolla
*Jordin Tootoo USA Today -sivustolla
*Jordin Tootoo jatkoaika.comissa
50 (luku)

**50** (**viisikymmentä**) on luonnollinen luku, jota edeltää luku 49 ja seuraa luku 51.

## Matematiikassa

* 50 on yhdistetty ja vajaa luku.
* 50 on kuusikulmiopyramidiluku.
* 50 on Harshad-luku kymmenjärjestelmässä.
* 50 on Harshad-luku nelijärjestelmässä (3024).
* 50 on palindromi seitsenjärjestelmässä (1017).
* 50 kuuluu Duffyn lukuihin.
* 50 on pienin luku, joka voidaan muodostaa kahden positiivisen neliöluvun summana useammalla kuin yhdellä tavalla: 7^2+1^2 tai 5^2+5^2 (katso kuva).
* 50 on pienin luku, joka voidaan muodostaa eri positiivisten neliölukujen summana useammalla kuin kahdella tavalla: 7^2+1^2, 6^2+3^2+2^2+1^2 tai 5^2+4^2+3^2 (katso kuva).
* 50 on yksi vain 17 luonnollisesta luvusta, joita ei voida muodostaa alle kahdeksan kuutioluvun summana: 2 \cdot 1^3 + 6 \cdot 2^3.
* 50 on kahden peräkkäisen alkuluvun (47 ja 53) keskiarvo.
* 50. alkuluku miinus 50 (179) on myös alkuluku.

## Luonnontieteissä
* 50 on tinan järjestysluku jaksollisessa järjestelmässä.
* Titaani-50 on titaanin vakaa isotooppi.
* Kromi-50 on kromin vakaa isotooppi.
* Krypton-86 on kryptonin vakaa isotooppi, jonka neutroniluku on 50.
* Strontium-88 on strontiumin vakaa ja luonnossa yleisin isotooppi. Sen neutroniluku on 50.
* Yttrium-89 on yttriumin ainoa vakaa isotooppi. Sen neutroniluku on 50.
* Zirkonium-90 on zirkoniumin vakaa ja luonnossa yleisin isotooppi. Sen neutroniluku on 50.
* Molybdeeni-92 on molybdeenin vakaa isotooppi, jonka neutroniluku on 50.
* Ydinfysiikassa luku 50 kuuluu maagisiin lukuihin.
* 50 Virginia on pikkuplaneetta.
* Messier 50 on avoin tähtijoukko.

## Muissa yhteyksissä
* 50-vuotishääpäivää kutsutaan kultahäiksi.
* Pääsiäisaika kestää 50 päivää.
* Yhdysvalloissa on 50 osavaltiota. 50. osavaltio on Havaiji.
* .50 BMG on raskas kiväärin tai konekiväärin patruuna.
* *Fifty-fifty* tarkoittaa ”puolet ja puolet”, kirjaimellisesti ”viisikymmentä-viisikymmentä”.
* Taajamassa nopeusrajoitus on 50 kilometriä tunnissa, jos liikennemerkillä ei ole toisin määrätty.
* Eurooppatie E50 kulkee Ranskan ja Venäjän välillä.
* Kantatie 50 eli Kehä III kulkee pääkaupunkiseudulla ja Kirkkonummella.
* Suomessa useimmista pankkiautomaateista saa enintään 50 euron seteleitä.

## Lähteet
Heinijoki

**Heinijoki** voi tarkoittaa seuraavia:

* Heinijoki, Hankaveteen laskevan Helijoen eräs latvahaara Hankasalmella
* Heinijoki, Mikitänjärveen laskevan Kemppaanjoen eräs latvahaara Hyrynsalmella
* Heinijoki, Mikitänjärveen laskevan Siikajoen yläjuoksun eräs osuus Hyrynsalmen ja Kuhmon rajalla
* Heinijoki, Heinilammista Naarmijärveen laskeva joki Kihniössä
* Heinijoki, joki Heinilammen ja Kivilammen välillä Lentuaan laskevan Kaihlajoen yläjuoksulla Kuhmossa
* Heinijoki, Heinijärvestä Karhijärveen laskeva joki Laviassa
* Heinijoki, Kaartjoen latvahaara Lopella
* Heinijoki, Oulujärven Paltaselkään laskeva joki Paltamossa
* Heinijoki, Kivijoen sivujoki Ranualla
* Heinijoki, Kemijokeen laskevan Louejoen sivujoki Rovaniemellä
* Heinijoki, Hyrynjärveen laskevan Tuomijoen keski- ja yläjuoksun eräiden osien nimitys Hyrynsalmella ja Puolangalla
* Heinijoki, Kiiminkijoen sivujoki Puolangalla
* Heinijoki, Hirvijärvestä Siikaisjokeen laskeva Otamonjoen latvahaara Siikaisissa
* Heinijoki, Kiantajärveen laskevan Lappajoen sivujoki Sotkamossa
* Heinijoki, Jumaliskylän Jumalisjärveen laskevan Syväjoen eräs latvahaara Suomussalmella
* Heinijoki, Loimijokeen laskevan Jänhijoen eräs latvahaara Tammelassa
* Heinijoki, kylä Yläneellä Pöytyällä

## Katso myös
*Heinjoki, entinen Suomen kunta Suomen Neuvostoliitolle vuonna 1944 luovuttamalla alueella
Pykäsammalet

**Pykäsammalet** (*Barbilophozia*) aitomaksasammaliin kuuluva suku. Siihen kuuluu 10 Suomessa esiintyvää lajia. Kaikki lajit ovat elinvoimaisia, paitsi tunturipykäsammal, joka on puutteellisesti tunnettu.

## Suomessa esiintyvät pykäsammallajit

**Barbilophozia atlantica* - lännenpykäsammal
**Barbilophozia attenuata* - kantopykäsammal
**Barbilophozia barbata* - metsäpykäsammal
**Barbilophozia binsteadii* - suopykäsammal
**Barbilophozia floerkei* - pohjanpykäsammal
**Barbilophozia hatcheri* - kivipykäsammal
**Barbilophozia kunzeana* - aapapykäsammal
**Barbilophozia lycopodioides* - vaarapykäsammal
**Barbilophozia quadriloba* - lapinpykäsammal
**Barbilophozia rubescens* - tunturipykäsammal

## Lähteet
Suuri Suomalainen Tietosanakirja

**Suuri Suomalainen Tietosanakirja** on kaksiosainen tietosanakirjateos, jonka Kustannusosakeyhtiö Otava on suunnitellut, toimittanut ja valmistanut tilauksesta yksinomaan Suurta Suomalaista Kirjakerhoa varten. Teos on julkaistu 1988.

Toimitustyön suunnittelusta ja johdosta vastasi Matti Eskola. Kirjan toimittivat Risto Rantala ja Kaarina Turtia.

Tietokirjasta on julkistettu ensimmäinen laitos 1988, 2. uud. laitos ilmestyi 1990 nimellä *Kodin uusi tietosanakirja* Weilin + Göösin kustantamana. 3. uud laitos nimellä Tietosanakirja (Otava 1991).

* (koko teos)
* (1. osa)  a-lip s 1–544
* (2. osa) lir-ö s. 565–1136

## Lähteet
Kuumetta

**Kuumetta** (televisioesityksessä **Auringonpimennys**, alkuperäinen nimi *L’eclisse*), on Michelangelo Antonionin ohjaama italialais-ranskalainen fiktioelokuva vuodelta 1962. Sitä pidetään trilogian viimeisenä osana, jonka edeltäjät ovat *[[Seikkailu (vuoden 1960 elokuva)|Seikkailu]]* (*L'avventura*) ja *[[Yö (Antonionin elokuva)|Yö]]* (*La notte*). Päärooleja esittävät Alain Delon ja Monica Vitti.

Elokuvan kokeileva kerrontatyyli huipentuu loppukohtauksessa, jossa päähenkilöt Piero ja Vittoria lupaavat tavata tiettyyn aikaan illalla paikassa, jossa alun perin tapasivat. Viimeiset seitsemän minuuttia esitetään kuvia paikasta illan edetessä, mutta pääparista kumpikaan ei ilmesty paikalle. Elokuva päättyy pimeyden laskeutumiseen ja katuvalojen syttymiseen.

## Näyttelijät

## Palkinnot ja myöhempi arvostus
Elokuva sai tuomariston palkinnon Cannesin elokuvajuhlilla 1962, ja se oli ehdokkaana *[[Kultainen palmu|Kultaisen palmun]]* saajaksi.

Vuonna 2018 BBC:n kansainvälinen asiantuntijaraati äänesti *L’eclissen* kaikkien aikojen sadan parhaan ei-englanninkielisen elokuvan joukkoon.

## Lähteet

## Aiheesta muualla
*
Markus Kumpuoja

**Markus Kumpuoja** (s. 21. marraskuuta 1988 Kemi) on suomalainen jääpalloilija, pelipaikaltaan hyökkääjä. Hän edustaa Suomen Bandyliigassa pelaavaa Botniaa. 

## Seurajoukkueura

Kumpuojan ura Bandyliigassa alkoi 17-vuotiaana kaudella 2005–2006 Veitsiluodon Vastuksen riveissä, jossa hän oli pelannut eri juniorijoukkueissa 4-vuotiaasta asti. Kaudella 2007–2008 Vastuksen luovuttua sarjapaikasta hän siirtyi Oulun Luistinseuraan, josta saavutuksena on kaksi perättäistä Suomen mestaruutta. Kumpuojalla oli ensimmäisen kevään 2008 mestaruuden kohdalla keskeinen rooli, sillä hän tasoitti ottelussa ToPV:a vastaan jatkoajalla. 

Kahden Oulussa vietetyn kauden jälkeen osoitteeksi vaihtui IFK Kungälv Ruotsista, jossa hän viihtyi neljä kautta. Sen jälkeen hän siirtyi sieltä hallitsevan mestarin tukholmalaisen Hammarby IF:n riveihin,  Alun positiivisten kommenttien perusteella menestystä oli odotettavissa huippuseurassa. Huippuseurassa Kumpuoja ei saanut kuitenkaan vakiinnutettua paikkaansa. Niinpä hän siirtyi kahden Hammarby-kauden jälkeen Uppsalan IK Sirius BK:n riveihin., 

Viiden Siriuksessa pelatun kauden jälkeen Kumpuoja siirtyi keväällä 2020 IFK Vänersborgiin.

Kahden IFK Vänersborg kauden jälkeen Kumpuoja siirtyi keväällä 2022 Frillesås BK:hon.

Keväällä 2023 Kumpuojan 14 vuoden ura Ruotsissa päättyi, kun hän päätti palata Suomen Bandyliigaan ja Botniaan.

## Maajoukkueura

Kumpuoja on edustanut Suomen maajoukkueita kaikissa ikäluokissa. Kaudella 2008–2009 hän teki ensiesiintymisensä Suomen miesten maajoukkueessa Russia Goverment Cupissa Novosibirskissä Venäjällä. Samalla kaudella Kumpuoja oli mukana myös MM-kisoissa Västeråsissa Ruotsissa, missä Suomi saavutti pronssia voittamalla pronssiottelussa Kazakstanin lukemin 7–5. 

Kumpuoja on palkittu myös Suomen alle 19- ja alle 23-vuotiaiden parhaana pelaajana.

## Saavutukset

**Maajoukkueessa**

* MM-pronssi : 2009, 2019
* MM-hopea : 2016

**Seurajoukkueissa**

*2 Bandyliigamestaruutta: 2008 ja 2009 (OLS)
* Ruotsin mestaruuspronssi 2015 (Hammarby) 

## Lähteet
*Internet Bandy Database
*Suomen jääpalloliitto 

### Viitteet
Mustaboniitti

**Mustaboniitti** (*Euthynnus lineatus*) on tonnikalojen tribukseen kuuluva makrillikala. Sen kutu ajoittuu Meksikon seuduilla kesä-elokuulle.

## Koko ja ulkonäkö
Mustaboniitin pituus on enimmillään 80–85&nbsp;cm ja paino noin 9&nbsp;kg.

Kalan vartalo ja pää ovat selän puolelta kylkiviivan yläpuolelta mustat. Mustalla puolella on harmaita pituussuuntaisia raitoja, jotka ulottuvat ensimmäisen selkäevä puolivälistä pyrstöön. Keskiviivan alapuolella vartalo on hopeanharmaa. Vatsaevien ja rintaevien välissä on 1–2 mustaa pilkkua. Päästä vain kiduskannet ovat hopeanharmaat. Ensimmäinen selkäevä on sinertävänharmaa, toinen selkäevä ja peräevä ovat ruskehtavanharmaita. Vatsaevät ovat hopeanharmaat, rintaevät, eväkkeet ja pyrstöevä ovat mustat.

## Levinneisyys
Mustaboniitti on itäisen Tyynenmeren kala. Sen levinneisyysalue ulottuu Kalifornian San Simeonista Galápagossaarille ja Perun pohjoisosien vesille. Havaijilta on saatu kaksi mitä ilmeisimmin harhailevaa yksilöä, jotka osoittavat, että mustaboniitti voi vaellella pitkiäkin matkoja.

Mustaboniitti suosii selvästi lämpimiä meriä eikä viihdy alle 22–23-asteisissa vesissä. Vastakuoriutuneet poikaset vaativat vähintään 26 asteen lämpötilan. Mustaboniitit muodostavat suuria parvia boniitin ja keltaevätonnikalan kanssa.

## Ravinto
Mustaboniitti on vahva petokala, jonka ruokavalio muistuttaa useiden sen lähisukulaisten ruokavalioita, johon kuuluu lajia itseään pienempiä kaloja, mustekaloja, äyriäisiä ja niin edelleen. Siispä mustaboniitit kilpailevat ravinnosta muiden petokalojen kanssa.

## Kalastus
Mustaboniitilla ei ole suurta taloudellista merkitystä, joten sitä pyytävät lähinnä urheilukalastajat.

## Lähteet
* Antal Vida, Tamás Kótai, 365 kalaa. H. F. Ullmann, 2006. .
* Euthynnus lineatus *FishBase*. R. Froese ja D. Pauly (toim.). 

### Viitteet
Baeokystiini

**Baeokystiini** tai **baeosystiini** on useissa psilosybiinisienistä esiintyvä myrkyllinen, voimakkaan epätodellisen aistivaikutelman synnyttävä tryptamiinijohdannainen. Aine esiintyy pieninä määrinä useimmissa psilosybiinisienissä psilosybiinin, norbaeosystiinin ja psilosiinin kanssa. Baeokystiinin vaikutuksista ihmisruumiiseen on hyvin vähän tietoa.

## Aiheesta muualla
*PubChem: Baeocystin 
*Kyoto Encyclopedia of Genes and Genomes (KEGG): Baeocystin
Norbaeosystiini

**Norbaeosystiini** tai **norbaeokystiini** on useista psilosybiinisienistä löydetty psykedeelinen tryptamiini. Se esiintyy kyseisissä sienissä pieninä määrinä psilosybiinin, baeosystiinin ja psilosiinin kanssa. Se eristettiin ensimmäisen kerran *[[Psilocybe baeocystis]]* sienestä vuonna 1968.

## Lähteet
Razer

**Razer USA Ltd.** (tyyliteltynä **RΛZΞR**) on singaporelais-yhdysvaltalainen yritys, joka valmistaa muun muassa pelaamiseen tarkoitettuja tietokonehiiriä, kuulokkeita, näppäimistöjä ja hiirimattoja. Yritys käyttää logonaan merkkiä, jossa yhdistyy kolme käärmettä. Myös monet tuotemallien nimet viittaavat käärmeisiin. 

Käärmeisiin viittaavia nimiä ovat esimerkiksi *[[Mambat|Mamba]]* ja *[[Basiliski|Basilisk]]*, mutta Razerin tuotemalleja on nimetty muun muassa merihirviö Krakenin, eräänlaisen veden jumalattaren Tiamatin ja vasarahain (engl. *hammerhead*) mukaan.

## Muita tuotteita
Yhdysvaltain kauppakomissio määräsi vuonna 2024 Razerin 1,2 miljoonan dollarin sakkoihin Zephyr-nimellä tunnetun kasvomaskin yksityiskohtien vääristelystä. Kauppakomission mukaan Razer väitti, että koronaviruspandemian aikana vuonna 2021 julkaistulla maskilla on N95-suojaustaso. Todellisuudessa maski ei kyennyt väitettyyn suodatukseen, eikä sitä edes koskaan annettu terveysviranomaisten arvioitavaksi Yhdysvalloissa suojaustason selvitykseen.

Vuonna 2023 Razer julkisti kaksi eri RGB-valaisinta sekä omat valaistusnauhansa.

## Lähteet

## Aiheesta muualla

* Razerin kotisivut
Mike Parkes

**Michael Johnson Parkes** (24. syyskuuta 1931 Richmond, Englanti, Iso-Britannia – 28. elokuuta 1977 Torino, Italia) oli brittiläinen Formula 1 -kuljettaja ja insinööri.

Parkes kävi koulua Haileyburyssä, jossa Stirling Moss toimi kahden vuoden ajan hänen seniorinaan. Hän päätti kuitenkin koulunsa aikaisin ja siirtyi kisälliksi Coventryyn, jossa oppi autonkehitystyöstä. Vuonna 1962 hän sai paikan Ferrarilta kuljettajana sekä kehitystyöinsinöörinä, ja tuona aikana yritys huomasi hänen soveltuvan hyvin pitkien matkojen kilpakuljettajaksi. Hän oli toinen Nürburgringin 1&nbsp;000 kilometrin ajossa yhdessä Willy Mairessen kanssa vuonna 1962.

Parkes osallistui seitsemään Formula 1 -osakilpailuun kausilla 1959 ja 1966–1967. Hän saavutti yhteensä 2 palkintosijaa, yhden paalupaikan ja 14 MM-pistettä. Hän oli parhaimmillaan toinen Ranskan GP:ssä ja Italian GP:ssä kaudella 1966. Lisäksi hän ajoi sarjan ulkopuolisissa kilpailuissa, joissa voitti Britannian BRDC International Trophyn ja Syrakusan GP:n vuonna 1967. Parkesin F1-ura päättyi hänen murtaessa jalkansa Belgian GP:ssä 1967. 

Parkes ajoi vielä 1970-luvulla urheiluautoja ja toimi konsulttina Italiassa, jossa auttoi vuonna 1974 Lancia Stratoksen kehitystyössä. Hän kuoli liikenneonnettomuudessa vuonna 1977.

## Lähteet
Töppökynsisammal

**Töppökynsisammal** (*Dicranum spurium*) on pystykasvuinen sammallaji. Se kuuluu *[[Dicranaceae]]* -heimoon ja kynsisammalten sukuun. Laji on Suomessa elinvoimainen. Töppökynsisammalta esiintyy koko Suomessa Parikkalaa ja Rautjärveä lukuun ottamatta. Yleisväriltään se on tummanvihreä.

## Lähteet

## Aiheesta muualla
*ITIS: Dicranum spurium
Tim Parnell

** Reginald Harold Haslam ”Tim” Parnell** (25. kesäkuuta 1932 Derby – 5. huhtikuuta 2017) oli brittiläinen Formula 1 -kuljettaja ja Reg Parnellin poika. Hän osallistui neljään F1-osakilpailuun kausilla 1959, 1961 ja 1963. Hän oli 10. Italian GP:ssä 1961.

Parnell johti BRM-tallia vuosina 1970–1974.

## Lähteet
Tanskan kielipolitiikka

**Tanskan kielipolitiikka** tarkoittaa Tanskan valtion suhdetta eri kieliin ja eri kieliä puhuviin ihmisryhmiin. 

Virallinen kieli on tanska, jota puhuu yli 90% väestöstä. Saksalla on tunnustettu vähemmistökielen asema pohjois-Slesvigissä.

## Grönlanti
Grönlannin kieli on virallinen kieli Tanskan hallitsemassa Grönlannissa. Noin 50 000 ihmistä puhuu grönlantia, ja heistä noin 7000 asuu Tanskassa. Vuonna 2009 grönlannista tuli Grönlannin ainoa virallinen kieli.

## Färsaaret
Fäärin kieli on tanskan kielen ohella virallinen Färsaarilla.

## Lähteet
Belay My Last

__NOTOC__
**Belay My Last** on yhdysvaltalainen deathcore -yhtye, joka perustettiin vuonna 2004 Kalifornian Fullertonissa.

## Jäsenet
* Jason Denney – laulu
* Nick Leavenworth – kitara
* Garrett Harer – basso
* Ilai Lebel – rummut

### Entiset jäsenet
* Ryan George – kitara

## Diskografia
* 
* 

## Aiheesta muualla
*
Hawk Nelson Is My Friend

__NOTOC__
**Hawk Nelson Is My Friend** on kanadalaisen rockbändin Hawk Nelsonin kolmas kokopitkä albumi. Albumilla julkaistiin kolme singleä: *Friend Like That*, *One Little Miracle* ja *You Have What I Need*. Myös albumin kappale Let’s Dance julkaistiin omalla EP:llään kolmena eri versiona. Levyn singleistä ainoastaan *Friend Like That*:stä on tehty musiikkivideo.

## Kappaleet
# 
# 
# 
# 
# 
# 
# 
# 
# 
# 
# 
# 

### Special Edition
#
#
#

## Arvostelut
* Allmusic: 

## Lähteet
Sharjan kansainvälinen lentoasema

**Sharjan kansainvälinen lentoasema** ()  on lentoasema Arabiemiirikunnissa, 13 kilometrin päässä Sharjan kaupungin keskustasta. Sharjaan perustettiin maan ensimmäinen lentokenttä vuonna 1932, ja nykyinen lentoasema avattiin vuonna 1977. Vuonna 2019 lentoaseman kautta kulki 13&nbsp;615&nbsp;053 matkustajaa. Se on Air Arabian kotikenttä.

## Lentoyhtiöt ja kohteet
Kesäkaudella 2021:

;Rahtilennot

## Lähteet

## Aiheesta muualla

* Viralliset sivut
Kansallispuolue (Tšekki)

**Kansallispuolue** () oli tšekkiläinen äärioikeistopuolue, joka sai kyseenalaista julkisuutta muun muassa mainostamalla "romanikysymyksen lopullista ratkaisua". Ainakin Tšekin sisäministeri Martin Pecina on pyrkinyt puolueen kieltämiseen.

Kansallispuolue on EU- ja maahanmuuttokriittinen. Se on perustanut puolisotilaallisen yksikön, jonka tarkoituksena on sanottu olevan muun muassa auttamisen luonnonkatastrofin sattuessa.

Idea puolueesta syntyi vuonna 1998. Kaksi ensimmäistä yritystä sen rekisteröimiseksi epäonnistuivat. Lokakuussa 2001 rekisteröityminen viimein tapahtui. Puolueen johtajana toimii Petra Edelmannová. Puolue on jäänyt saamastaan julkisuudesta huolimatta pieneksi; se sai vuoden 2009 europarlamenttivaaleissa 0,26 % äänistä eli ei yhtään paikkaa. Aiemmissa vaaleissa kannatus on ollut vielä vähäisempää. Edustajainhuoneen vaaleissa 2006 puolue sai 0,17 % äänistä ja vuoden 2004 europarlamenttivaaleissa vain 0,12 %.

Kansallispuolue ei ole maansa ainoa voimakkaasti nationalistinen puolue: myös pitkäikäinen Tšekin kansallissosiaalinen puolue on osallistunut vaaleihin vielä 2000-luvulla.

Korkein oikeus lakkautti puolueen elokuussa 2011.

## Lähteet

## Aiheesta muualla

* Viralliset sivut ,
Finnish Heritage Museum

**Finnish Heritage Museum** on yleishyödyllinen yhteisö, joka ylläpitää Fairport Harborissa Ohiossa museota, jonka tehtävä on säilöä suomalaista kulttuuriperintöä. Henkilökunta arkistoi amerikansuomalaisten historiaa keräämällä ja asettamalla näytteille suomalaisten historiassa ja kansanperinteessä tärkeitä elämäkertoja, äänitteitä ja muita esineitä.

## Yhteisö
Finnish Heritage Museumin jäsenet ovat vapaaehtoisia, joilla on yhteyksiä Suomeen sukunsa tai muuta kautta. Ajatus toimintaan syntyi vuonna 2002, jolloin Linda Katila ja Veikko Malkamaki kutsuivat väkeä kokoukseen. Kokouksessa perustettiin yhteisö nimellä Fairport Finnish Museo Association säilyttämään suomalaistaustaisten historiaa ja perintöä.

Vuonna 2003 yhteisön esinekokoelmaa säilytettiin väliaikaisesti Zion Luther Centerin pappilassa. Huhtikuussa yhteisö pani esineitään näytille kahdesti ja alkoi kerätä esinelahjoituksia. Heinäkuussa Finnish Monument -muistomerkki paljastettiin paikallisessa veteraanien muistopuistossa. Syyskuussa hyväksyttiin yhteisön perustamisasiakirja.

Vuoden 2004 helmikuussa yhteisön nimi muutettiin muotoon Finnish Heritage Museum ja se sai yleishyödyllisen yhteisön aseman. Toukokuussa yhdistys etsi toiminnalleen vakituista museorakennusta ja saman vuoden aikana se julkaisi internetsivustonsa. Elokuussa yhteisö hankki värttinän, joka on ensimmäinen sen kokoelmiin ostettu esine.

Vuoden 2005 marraskuussa Fairport Harborin kyläneuvosto ja Finnish Heritage Museum sopivat 301 High Streetin vuokrauksesta. Rakennusta remontoitiin talkootyönä lokakuussa 2006 ja sen lisäksi palkkavoimalla seuraavana keväänä. Museon avajaiset pidettiin 30. kesäkuuta ja 1. heinäkuuta 2007.

Yhteisö on muun toimintansa ohella harjoittanut kokouksissaan suomalaiseen perinteeseen liittyvää ohjelmaa kuten perinneruokaa ja himmelien askartelua sekä suomalaisten siirtolaisten historiaan tutustumista. Lisäksi se juhlistaa vuosittain pikkujoulua ja Suomen itsenäisyyspäivää. Museossa tarjoillaan omaa kahvia ja nisua.

## Rakennus
Finnish Heritage Museumin museorakennus sijaitsee osoitteessa 301 High Street Fairport Harborin keskustassa lähellä Finnish Monument -muistomerkkiä. Museorakennus valmistui vuonna 1922 tai 1923 ja sitä on historiansa aikana käytetty kylän yhteisöllisiin menoihin muun muassa poliisiasemana, vapaapalokunta|vapaapalokunnan tiloina ja kyläkokoustilana. Sille on suunnitteilla laajamittaiset korjaustyöt museon toiminnan helpottamiseksi.

## Finnish Garden
Museo on ylläpitänyt vuodesta 1956 Suomelle omistettua Finnish Cultural Gardenia. Puutarha on osa Clevelandin kulttuuripuistojen liittoumaa. Puutarhassa on Aleksis Kiven graniittinen muistomerkki, jossa on otteita hänen runoistaan. Puistossa ovat myös Jean Sibeliuksen, Elias Lönnrotin, J. V. Snellmanin ja Johan Ludvig Runebergin rintakuvat. Finnish Museumin vapaaehtoiset ja muut organisoivat puiston ylläpidon.

## Katso myös
*Ohionsuomalaiset

## Lähteet

## Aiheesta muualla
*Finnish Heritage Museum
Äimäkynsisammal

**Äimäkynsisammal** (*Dicranum angustum*) on sammallaji. Se kuuluu *[[Dicranaceae]]* -heimoon ja kynsisammalten sukuun. Laji on Suomessa elinvoimainen, mutta Järvi-Suomessa, Pohjanmaalla, Pohjois-Karjalassa ja Kainuussa se on alueellisesti uhanalainen. Äimäkynsisammal on yksi Suomen 55:stä vastuulajista lehtisammalissa.

## Levinneisyys
Äimäkynsisammalen levinneisyys on Suomessa pohjoinen. Se on lettoalueilla melko yleinen, mutta jo maan keskiosassa harvinainen. Sitä tavataan Etelä-Hämeen, Pohjois-Hämeen, Pohjois-Savon, Pohjois-Karjalan, Kainuun, Oulun Pohjanmaan, Perä-Pohjanmaan, Koillismaan, Kittilän Lapin, Sompion Lapin, Enontekiön Lapin ja Inarin Lapin eliömaakunnissa. 

## Elinympäristö
Äimäkynsisammal viihtyy runsas- ja joskus keskiravinteisilla paikoilla. Sitä voi tavata lettojen mätäs- ja välipinnoilla ja korvissa sekä märällä maalla.

## Lähteet

## Aiheesta muualla
*ITIS: Dicranum angustum
Negidaalit

**Negidaalit** ovat Venäjällä Habarovskin aluepiirissä asuva, tunguusilaista negidaalin kieltä puhuva kansa. Heillä on laissa tunnustettu Venäjän vähälukuisen alkuperäiskansan asema.

Negidaalit asuvat Amgunjoen varrella Habarovskin aluepiirin Polina Osipenkon piirissä sekä Amurin alajuoksulla Ultšan ja Nikolajevsk-na-Amurin piireissä. Vuoden 2002 väestönlaskennan mukaan Venäjällä oli 567 negidaalia, joista 505 asui Habarovskin aluepiirissä. Negidaalin kielen puhujia oli 147 henkeä. Kaikki negidaalit osaavat venäjää.

Negidaalien esi-isiä lienevät Amgunille asettuneet evenkit, jotka ovat sekoittuneet nivheihin ja ultšiin. Kansa jakautuu kahteen ryhmään, jotka asuvat Amgunin ylä- ja alajuoksuilla. Perinteisiä elinkeinoja ovat kalastus ja metsästys. Ruokavalion perustana oli raaka, keitetty, paistettu tai kuivattu kala ja liha. Lisäksi käytettiin erilaisia villikasveja ja -juureksia, marjoja, ostettuja suurimoita ja 1800-luvun lopulta lähtien perunaa. Asumuksena toimi nelikulmainen hirsirakennus.

Yhteiskunta perustui naapuri- ja sukuyhteisöihin, jotka usein liittoutuivat naapurikansojen kanssa. Seka-avioliitot evenkien, nanaiden, nivhien ja ultšien kanssa olivat yleisiä. Perinteiseen uskontoon kuuluvat animismi ja šamanismi. 1800-luvun lopulla negidaalit käännytettiin ortodokseiksi. Suullinen kansanperinne käsittää legendoja, satuja, lauluja ja sananlaskuja. Nykyään negidaalien kulttuuri ei juurikaan poikkea ympäröivästä väestöstä. Negidaalin kieli on katoamassa.

## Katso myös
* Negidaalin kieli

## Lähteet
Elinkeinovapausvirasto

**Elinkeinovapausvirasto** oli Suomessa 1964–1973 toiminut valtion virasto, joka valvoi yritysten ja yksityisten elinkeinonharjoittajien keskenään sopimia kilpailunrajoituksia. Elinkeinovapausvirastona toimi patentti- ja rekisterihallituksen elinkeinovapausosasto, joka jatkoi kartelliviraston toimintaa. Virasto laati kilpailunrajoituksista selostuksen, joka merkittiin viraston pitämään kilpailunrajoitusrekisteriin ja julkaistiin *Kilpailunvapauslehdessä*. Virastoa avusti elinkeinovapausneuvosto.

Viraston tehtäviin eivät kuuluneet työmarkkinoiden, maatalouden eivätkä kalastuksen piirissä tehdyt sopimukset. Valvonnan piiriin eivät kuuluneet myöskään sopimukset ja järjestelyt, jotka koskivat suomalaisten vientituotteiden tarjontaa ulkomailla, tuontitavaroiden hankintaa ulkomailta tai suomalaisten laivojen tarjontaa ulkomaanliikenteessä. Pankkeja ja vakuutuslaitoksia valvoi pankkitarkastusvirasto.

Yritysten ja elinkeinonharjoittajien yhdistyksen tai yhteisön tuli ilmoittaa elinkeinovapausvirastolle sopimuksista ja järjestelyistä, jotka velvoittivat supistamaan tai rajoittamaan elinkeinotoimintaa tai käyttämään määrättyjä hintoja tai hinnoitteluperusteita. Ilmoitus oli tehtävä 30 päivän kuluessa kilpailunedistämislain voimaantulosta tai sopimuksen tekemisestä tai muuttamisesta. Kehotuksesta tuli ilmoittaa muutkin kilpailua rajoittavat toimet, kuten yksinoikeus tai määräävä markkina-asema.

Patentti- ja rekisterihallituksen elinkeinovapausosastossa oli oikeudellinen toimisto, rekisteröintitoimisto ja tutkimustoimisto. Oikeudellinen toimisto teki tutkimustensa perusteella esitykset neuvotteluista, joilla poistettiin kilpailunrajoitusten vahingollisia vaikutuksia. Se huolehti myös viraston selostusten ja päätösten tiedoksiannoista sekä elinkeinovapausneuvostolle ja muille viranomaisille tehtävistä esityksistä ja hankittavista selvityksistä.

Rekisteröintitoimisto valvoi kilpailunrajoitusten ilmoittamista ja vaati yrityksiltä puuttuvia ilmoituksia. Se myös tutki ilmoitukset ja laati niistä selostukset. Rekisteröintitoimisto piti kilpailunrajoitusrekisteriä ja toimitti *Kilpailunvapauslehteä*.

## Lähteet
Maaret

**Maaret** on suomalainen naisen etunimi, Margareta-nimen muunnelma. Maaretin nimipäivää juhlitaan suomenkielisessä kalenterissa 20. heinäkuuta. Vuoden 2019 loppuun mennessä nimi oli Suomessa annettu noin 4&nbsp;540 henkilölle.

## Tunnettuja Maareteja

* Maaret Castrén (s. 1959), suomalainen kunnallispoliitikko
* Maaret Kallio (s. 1977), psykoterapeutti ja tietokirjailija
* Maaret Pajunoja (s. 1990), maastohiihtäjä
* Maaret Pyhäjärvi, ohjelmistotestaaja, ohjelmistoalan kouluttaja, tapahtumajärjestäjä ja puhuja
* Tuija Maaret Pykäläinen (s. 1955), Vihreiden ent. kansanedustaja

## Kuvitteellisia Maareteja
* Maaret, Valentin Vaalan elokuvassa *[[Maaret – tunturien tyttö]]*

## Lähteet
Night Electric Night

__NOTOC__
**Night Electric Night** on ruotsalaisen industrial metal -yhtye Deathstarsin kolmas studioalbumi. Levyllä julkaistiin yksi single, *Death Dies Hard*, josta on tehty myös musiikkivideo. Albumi piti ensin julkaista nimellä *Deathglam*, mutta yhtyeen laulajan mukaan se olisi ollut liian 'ilmeinen' nimi.

Albumi debytoi Suomen virallisen listan sijalla 32.

## Kappaleet
# 
# 
# 
# 
# 
# 
# 
# 
# 
# 
# 

### Gold Edition
#
#
#

## Arvostelut
* Imperiumi.net: 7–/10
* Soundi: 
* Sputnikmusic: 

## Lähteet